CELEX: 62018TA0739
Language: fi
Date: 2020-05-28 00:00:00
Title: Asia T-739/18: Unionin yleisen tuomioistuimen tuomio 28.5.2020 – Darment v. komissio (Ympäristö – Fluoratut kasvihuonekaasut – Asetus (EU) N:o 517/2014 – Fluorihiilivetyjen markkinoille saattaminen – Päätös, jolla todetaan, että yritys on ylittänyt sille myönnetyn kiintiön, ja määrätään sille seuraamus – Sähköisen päästörekisterin oikaisu – Kiintiön siirto – Lupa kiintiön käyttämiseen – Hyvän hallinnon periaate)

13.7.2020   
            
            
               FI
            
            
               Euroopan unionin virallinen lehti
            
            
               C 230/30
            
         
      Unionin yleisen tuomioistuimen tuomio 28.5.2020 – Darment v. komissio
      (Asia T-739/18) (1)
      
      (Ympäristö - Fluoratut kasvihuonekaasut - Asetus (EU) N:o 517/2014 - Fluorihiilivetyjen markkinoille saattaminen - Päätös, jolla todetaan, että yritys on ylittänyt sille myönnetyn kiintiön, ja määrätään sille seuraamus - Sähköisen päästörekisterin oikaisu - Kiintiön siirto - Lupa kiintiön käyttämiseen - Hyvän hallinnon periaate)
      (2020/C 230/37)
      Oikeudenkäyntikieli: englanti
      
         Asianosaiset
      
      
         Kantaja: Darment Oy (Helsinki, Suomi) (edustaja: asianajaja C. Ginter)
      
         Vastaaja: Euroopan komissio (asiamiehet: J.-F. Brakeland, A. C. Becker ja M. Jauregui Gomez)
      
         Oikeudenkäynnin kohde
      
      SEUT 263 artiklaan perustuva vaatimus komission 16.10.2018 antaman sellaisen päätöksen kumoamiseksi, jossa todettiin, että kantaja oli ylittänyt vuonna 2017 kiintiönsä fluorihiilivetyjen markkinoille saattamiseen, ja määrättiin tälle seuraamus, joka muodostui kantajan kiintiön 31 370 hiilidioksidiekvivalenttitonnin pienentämisestä päästöoikeuksien seuraavan jakokauden osalta.
      
         Tuomiolauselma
      
      
                  1)
               
               
                  Euroopan komission 16.10.2018 antama päätös, jossa todettiin, että Darment Oy oli ylittänyt vuonna 2017 kiintiönsä fluorihiilivetyjen markkinoille saattamiseen, ja määrättiin tälle seuraamus, joka muodostui tämän kiintiön 31 370 hiilidioksidiekvivalenttitonnin pienentämisestä päästöoikeuksien seuraavan jakokauden osalta, kumotaan.
               
            
                  2)
               
               
                  Komissio velvoitetaan korvaamaan oikeudenkäyntikulut.
               
            
         (1)  EUVL C 72, 25.2.2019.